joelniklaus/EU_Wikipedias huggingface dataset:
Ποδοσφαιρικός Όμιλος Ορμήδειας

Ο Ποδοσφαιρικός Όμιλος Ορμήδειας (ή η Ορμήδεια FC) είναι κυπριακή ποδοσφαιρική ομάδα με έδρα την Ορμήδεια της επαρχίας Λάρνακας. Ιδρύθηκε το 2006. Τα χρώματα της ομάδας είναι το μαύρο και το πράσινο. Ως έδρα χρησιμοποιεί το Κοινοτικό Στάδιο Ορμήδειας.Η  Ορμηδεια FC είναι μια από τις πολύ λίγες ομάδες που δεν έχουν διαβαθμιστει πότε στην ιστορία τους σε πιο χαμηλη κατηγορία από την Γ' κατηγορία  ποδοσφαίρου ανδρών Κύπρου  (από την σεζον που πρωβιβαστικαν απο την Δ κατηγορια της κυπρου ή την Επιλεκτη Κατηγορια ΣΤΟΚ και έπειτα ).

Ιστορία 
Μετά την ίδρυση της η ομάδα εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ). Το 2009 συμμετείχε στο Πρωτάθλημα Ένταξης 2009 μέσα από το οποίο καθορίζονταν οι τρεις ομάδες που θα εντάσσονταν στην Κυπριακή Ομοσπονδία Ποδοσφαίρου και θα συμμετείχαν στη Δ΄ κατηγορία. Η Ορμήδεια FC ήταν μια από τρεις ομάδες που προβιβάστηκαν.

Πορεία στις διοργανώσεις της ΚΟΠ
Την πρώτη περίοδο στη Δ΄ κατηγορία η Ορμήδεια FC τερμάτισε στην έκτη θέση. Την επόμενη περίοδο κατάφερε να κατακτήσει το πρωτάθλημα και να προβιβαστεί στη Γ΄ κατηγορία. Την περίοδο 2011-12 τερμάτισε στη 11η θέση του πρωταθλήματος Γ΄ κατηγορίας, την περίοδο 2012-13 στην ένατη θέση και την περίοδο 2013-14 στην έκτη θέση.

Την περίοδο 2014-15 τερμάτισε στη 13η θέση. Παρόλο που σύμφωνα με την προκήρυξη η θέση αυτή οδηγούσε σε υποβιβασμό, ωστόσο μετά το τέλος της περιόδου αποφασίστηκε η αύξηση των ομάδων της Α΄ κατηγορίας από 12 σε 14 με ταυτόχρονη αναδιοργάνωση της Β΄ και Γ΄ κατηγορίας και έτσι ο Ποδοσφαιρικός Όμιλος Ορμήδειας παρέμεινε στη Γ΄ κατηγορία. Την περίοδο 2015-16 τερμάτισε στη δωδέκατη θέση του πρωταθλήματος. Στην ίδια θέση τερμάτισε και την περίοδο 2016-17.

Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
<center>
{|
|valign="top" width=50%|

|valign="top" width=50%|
{| class="wikitable"
! colspan=2| Κύπελλα
|-
| Κύπελλο
| Αριθμός συμμετοχών
|-
| Κύπελλο Γ΄ - Δ΄ ||<center>6|-
|}
|}

Τίτλοι-Διακρίσεις 
 Δ΄ Κατηγορία:
 Πρωταθλήτρια (1): 2011

 Πρωτάθλημα πρωταθλητριών ΣΤΟΚ:
 Πρωταθλήτρια (1): 2008

Παραπομπές

Δείτε επίσης  
Ποδόσφαιρο στην Κύπρο

Εξωτερικοί σύνδεσμοι 

Προφίλ στην ιστοσελίδα της Κυπριακής Ομοσπονδίας Ποδοσφαίρου 

Αθλητικοί σύλλογοι Επαρχίας Λάρνακας
Ιδρύσεις ποδοσφαιρικών ομάδων το 2006
Ποδοσφαιρικές ομάδες Κύπρου (ανδρών)
Επαρχία Κερασούντας

Η επαρχία Κερασούντας (επαρχία Γκιρεσούν) είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Ορντού και Τραπεζούντας. Η επαρχία καταλαμβάνει έκταση 6.934 τ.χλμ. και ο πληθυσμός της είναι 523.819   σύμφωνα με εκτίμηση το 2007. Πρωτεύουσα της είναι η Κερασούντα, με πληθυσμό 90.000 κατοίκους.

Εξωτερικοί σύνδεσμοι

Επίσημη ιστοσελίδα

Κερασούντας
Επαρχία Τραπεζούντας

Η επαρχία Τραπεζούντας (τουρκικά: Trabzon ili) είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Κερασούντας και Ριζούντας. Η επαρχία καταλαμβάνει έκταση 6.685 τ.χλμ. και ο πληθυσμός της είναι 1.061.055 σύμφωνα με εκτίμηση το 2007. Πρωτεύουσα της είναι η Τραπεζούντα, με πληθυσμό 230.399 κατοίκους.

Ιστορία 
Η Τραπεζούντα ιδρύθηκε από αποίκους από την Σινώπη. Αναφέρεται για πρώτη φορά στο έργο «Κύρου Ανάβασις» του Ξενοφώντα. Ήταν σημαντικό κέντρο κατά την Ρωμαϊκή και Βυζαντινή περίοδο. Τα τελευταία χρόνια της Βυζαντινής Αυτοκρατορίας, στο διάστημα από το 1204 έως το 1261, υπήρξε πρωτεύουσα της Αυτοκρατορίας της Τραπεζούντας. Στην συνέχεια η περιοχή κατακτήθηκε από τους Οθωμανούς. Κατά την διάρκεια του πρώτου παγκοσμίου πολέμου διεξήχθησαν σκληρές μάχες στην περιοχή της σημερινής επαρχίας, μεταξύ των Τούρκων και των Ρώσων. Μετά την ανταλλαγή πληθυσμών Ελλάδας-Τουρκίας το 1923, ο ελληνικός πληθυσμός αναγκάστηκε να εγκαταλείψει οριστικά την πόλη.

Αξιοθέατα 
Στην επαρχία Τραπεζούντας βρίσκεται η Μονή Σουμελά, το σημαντικότερο θρησκευτικό κέντρο των Ποντίων

Εξωτερικοί σύνδεσμοι 

 Επίσημη ιστοσελίδα

Τραπεζούντας
Παναγιώτης Κεφάλας

Ο Παναγιώτης Κεφάλας ήταν αγωνιστής του 1821.

Βιογραφικά στοιχεία 
Η καταγωγή του ήταν από το Δυρράχι Αρκαδίας και δεν πρέπει να συγχέεται με τους προύχοντες κεφαλάδες. Πήρε μέρος σε πολλές μάχες. Καταρχάς βρέθηκε στην Καλαμάτα, αργότερα πήγε στην Καρύταινα και από κει στο Βαλτέτσι όπου και ενώθηκε με τον Δ. Παπατσώνη. Εκεί ακόμα σώζονται τα ταμπούρια τους. Στην πολιορκία της Τριπολιτσάς έγιναν επίσης γνωστά τα ταμπούρια του Κεφάλα. Κατά την έφοδο εισήλθε στην πόλη μαζί με τους Τσάκωνες. Βρέθηκε και στις μάχες εναντίον του Δράμαλη. Στην πολιορκία της Τριπολιτσάς πήγε και αυτός στα Μεγάλα Δερβένια. Πολέμησε και στη Στερεά Ελλάδα, όπου και αρίστευσε. 

Ο Κεφάλας έπεσε στην ηρωική μάχη στο Μανιάκι μαζί με τον Παπαφλέσσα.

Πηγές
 

Αγωνιστές του 1821
Ήρωες της Ελλάδας
Επαρχία Ριζούντας

Η επαρχία Ριζούντας είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Αρτβίν και Τραπεζούντας. Η επαρχία καταλαμβάνει έκταση 3.920 τ.χλμ. και ο πληθυσμός της είναι 361.353   σύμφωνα με εκτίμηση το 2007. Πρωτεύουσα της είναι η Ριζούντα, με πληθυσμό 96.503 κατοίκους.

Εξωτερικοί σύνδεσμοι

Επίσημη ιστοσελίδα

Ριζούντας
Ιωάννης Γ. Οικονομίδης

Ο Ιωάννης Γ. Οικονομίδης (Ιωάννης Γεωργίου Οικονομίδης) ήταν αγωνιστής και πολιτικός του 1821.

Βιογραφία
Η καταγωγή του ήταν από την επαρχία Νεοκάστρου (την περιοχή της Πύλου). Η οικογένειά του ήταν επιφανής για τις στρατιωτικές και πολιτικές συνεισφορές. Έγινε μέλος της Πελοποννησιακής Γερουσίας. Έλαβε μέρος στην πολιορκία του Νεοκάστρου. Ήταν πληρεξούσιος στη Β' Εθνοσυνέλευση Άστρους, στη Γ' Εθνοσυνέλευση Τροιζήνας, στη Γ' Εθνοσυνέλευση Επιδαύρου και στη Γ' Εθνοσυνέλευση Ερμιόνης.

Πηγές
 

Αγωνιστές του 1821
Αθανάσιος Γρηγοριάδης

Ο Αθανάσιος Γρηγοριάδης (1793 - Αθήνα, 1871) ήταν Έλληνας αγωνιστής και πολιτικός του αγώνα του 1821.

Βιογραφικά στοιχεία 
Γεννήθηκε στην Τριφυλία στις 13 Μαρτίου 1793, γιος του Γρηγορίου Γρηγοριάδη και της Αδαμαντίας το γένος Παπαθεοδώρου. Η οικογένειά του ήταν γνωστή από τη Ζούρτσα Ολυμπίας και η αρχαιότερη της επαρχίας αυτής.

Πήγε σχολείο στη Δημητσάνα της Γορτυνίας. Μυήθηκε στα μυστήρια της Φιλικής Εταιρείας τον Νοέμβριο του 1820 από τον Γρηγόριο Παπαφλέσσα, και αφού συνεννοήθηκε με τους άλλους πατριώτες της Πελοποννήσου ξεκίνησε την Επανάσταση στην επαρχία της Τριφυλίας στις 25 Μαρτίου του 1821. 

Υπηρέτησε ως στρατιωτικός και πολιτικός, και έκανε και από μόνος του εκστρατείες όπου ήταν ανάγκη, αφού είχε μεγάλη δύναμη στην επαρχία λόγω της πολυάριθμης οικογένειάς του, και επειδή είχε θείο τον αρχιερέα της Μεθώνης Γρηγόριο. Τέθηκε επί κεφαλής χιλίων οπλιτών, επιτέθηκε στους Τούρκους και τους έδιωξε από το Νεόκαστρο και τη Μεθώνη. 

Έγινε πληρεξούσιος των Εθνικών Συνελεύσεων, βουλευτής και γερουσιαστής, και υπηρέτησε και σε άλλες πολιτικές υπηρεσίες.

Επί των εμφυλίων πολέμων του 1824 και 1825 κηρύχτηκε και αυτός αντάρτης, καταδιώχθηκε αλλά δεν συνελήφθη. Στα χρόνια του Καποδίστρια διορίστηκε διοικητής της Νάξου, Πάρου και Αντιπάρου. Μετά τον θάνατο του Καποδίστρια ο Γρηγοριάδης ήταν ο σπουδαιότερος αντίπαλος των αντικυβερνητικών. 

Επί Όθωνα διετέλεσε πληρεξούσιος το 1843, γερουσιαστής το 1844, αντιπρόεδρος της Γερουσίας το 1852, και με την μεταπολίτευση πληρεξούσιος το 1862. Αργότερα έγινε και βουλευτής.

Τιμήθηκε με το αργυρό παράσημο του αγώνα, το χρυσό παράσημο του Σωτήρος, με τον σταυρό των Ταξιαρχών του Βασιλικού Τάγματος του Σωτήρος. 

Απεβίωσε τον Οκτώβριο του 1871.

Παραπομπές

Πηγές

Εξωτερικοί σύνδεσμοι
Αθανάσιος Γρηγοριάδης στον Πανδέκτη, του Εθνικού Ιδρύματος Ερευνών.

Αγωνιστές του 1821
Έλληνες πληρεξούσιοι
Βουλευτές Αρκαδίας
Έλληνες Γερουσιαστές
Αργυρό αριστείο του Αγώνα
Χρυσός Σταυρός του Τάγματος του Σωτήρος
Ταξιάρχης του Τάγματος του Σωτήρος
Α΄ Εθνική ποδοσφαίρου ανδρών 1973-1974

Η Α' Εθνική 1973–74 ήταν το 15ο που διεξήχθη σε μορφή εθνικής κατηγορίας. Υπήρξε η τελευταία χρονιά που μετείχε στο πρωτάθλημα ομάδα από την Κύπρο, ενώ τη χρονιά αυτή καθιερώθηκε νέο σύστημα βαθμολογίας (2 βαθμοί η νίκη, 1 βαθμός η ισοπαλία και κανένας βαθμός η ήττα), αντικαθιστώντας το αντίστοιχο 3–2–1. Το πρωτάθλημα κέρδισε σχετικά άνετα ο Ολυμπιακός, χάνοντας όμως το αήττητο σερί που κατέχει μέχρι σήμερα με ρεκόρ 58 αγώνες χωρίς ήττα, έχοντας υποστεί τη μοναδική ήττα από τον ΠΑΟΚ στην Τούμπα με σκορ 1–0. Ο Ολυμπιακός ολοκλήρωσε το πρωτάθλημα έχοντας σκοράρει 102 γκολ, ρεκόρ που παραμένει μέχρι σήμερα, ενώ η νίκη του επί του Φωστήρα με 11-0 είναι η πιο ευρεία στην ιστορία του ελληνικού πρωταθλήματος.

Πρωταθλητής 
Ολυμπιακός
Προπονητής:  Λάκης Πετρόπουλος.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Κελεσίδης (24), Πουπάκης (11).
Αμυντικοί: Αγγελής (32/1), Γκαϊτατζής (32/2), Γκλέζος (31), Κουρμπής (4), Κυράστας (2/1), Σιώκος (34/7), Συνετόπουλος (12). 
Μέσοι: Βασιλόπουλος (1), Βιέρα (28/3), Γιούτσος (25/11), Δεληκάρης (31/9), Καραβίτης (6/1), Περσίδης (30/5).
Επιθετικοί: Γαλάκος (9/1), Κρητικόπουλος (22/18), Λοσάντα (20/10), Παμπουλής (10/3), Π. Παπαδημητρίου (3/1), Σταυρόπουλος (16/4), Τριαντάφυλλος (32/23).

Συμμετέχοντες

Βαθμολογία

Αποτελέσματα 

 Ο Ολυμπιακός συμπλήρωσε 58 σερί αγώνες αήττητος (ρεκόρ) . Έχασε στην 3η αγωνιστική του πρωταθλήματος της περιόδου 1972-1973 από τον ΠΑΟΚ με 1-0 (σκόρερ ο Γιάννης Γούναρης) την 1η Οκτωβρίου 1972. Χρειάστηκε να περάσουν 16 μήνες, για να ξαναχάσει στο ίδιο γήπεδο, από τον ίδιο αντίπαλο, με το ίδιο σκορ (1-0, το γκολ ο Σαράφης), στις 21-4-1974 για την 28η αγωνιστική του πρωταθλήματος 1973-1974.

Αγώνες μπαράζ λόγω ισοβαθμίας 
13η έως 15η θέση (όλοι οι αγώνες στο έγιναν στο Δημοτικό Στάδιο Αιγάλεω, ενώ υπολογίστηκαν και τα μεταξύ των ισοβαθμούντων ομάδων αποτελέσματα κατά τη διάρκεια του πρωταθλήματος):
Πανσερραϊκός - Ολυμπιακός Βόλου 1–0
ΑΠΟΕΛ - Πανσερραϊκός 5–1
Ολυμπιακός Βόλου - ΑΠΟΕΛ 2–1
Παρά το γεγονός ότι ο Ολυμπιακός Βόλου αγωνιστικά υποβιβάστηκε, τελικά παρέμεινε στην κατηγορία λόγω της απόσυρσης του ΑΠΟΕΛ.

Παραπομπές

Αναφορές 

RSSSF 1973-74

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1973-1974
Σεργκέι Μιρόνοφ

Ο Σεγκέι Μιρόνοφ (Серге́й Миха́йлович Миро́нов, 14 Φεβρουαρίου 1953) είναι Ρώσος πολιτικός και πρόεδρος του Ομοσπονδιακού Συμβουλίου της άνω βουλής του ρωσικού κοινοβουλίου. Θεωρείται σύμμαχος του νυν προέδρου και πρώην πρωθυπουργού της Ρωσίας, Βλαντίμιρ Πούτιν.

Βιογραφία 

Ο Σεργέι Μιρόνοφ γεννήθηκε 14 Φεβρουαρίου 1953, στην Αγία Πετρούπολη. Το 1970, σε ηλικία 17 χρονών, υπηρέτησε στα αερομεταφορμένα στρατεύματα του σοβιετικού στρατού. Αργότερο αποφοίτησε από το Ίδρυμα Μεταλλείας του Λένινγκραντ και εργάστηκε ως Μηχανικός-Γεωφυσικός. Μετά από μια σύντομη περίοδο που εργαζόταν ως επιχειρηματίας, μετά μπήκε στην πολιτική και το 1994 εκλέχθηκε βουλευτής της Νομοθετικής Συνέλευσης της Αγίας Πετρούπολης. Τον Ιούνιο του 2000, εκλέχθηκε ως Αντιπρόεδρος της Νομοθετικής Συνέλευσης της Αγίας Πετρούπολης και το 2001 εισήλθε στο Ομοσπονδιακό Συμβούλιο, εκπροσωπώντας την Αγία Πετρούπολη. Το Δεκέμβριο του 2001, εκλέχθηκε Πρόεδρος του Ομοσπονδιακού Συμβουλίου. Από το Φεβρουάριο του 2003, ο Μιρόνοφ ήταν Πρόεδρος του Ομοσπονδιακού Συμβουλίου και της Διακοινοβουλευτικής Συνέλευσης κράτων-μέλων της Κοινοπολιτείας Ανεξαρτήτων Κρατών.

Βλαντίμιρ Πούτιν 

Ο Σεργκέι Μιρόνοφ θεωρείται σύμμαχος του νυν πρωθυπουργού της Ρωσίας, Βλαντίμιρ Πούτιν. Ο Σεργκέι Μιρόνοφ ήταν υποψήφιος στις προεδρικές εκλογές του 2004, δεν θεωρήθηκε όμως ως σοβαρή υποψηφιότητα και ο ίδιος είχε πει ότι "Όλοι θέλουμε ο επόμενος Πρόεδρος της Ρωσίας να γίνει ο Βλαντίμιρ Πούτιν". Στις εκλογές έλαβε το 1% των ψήφων.

Δίκαιη Ρωσία 
Τον Οκτώβριο του 2006, έγινε ο Πρόεδρος του κόμματος Δίκαιη Ρωσία, που ήταν συγχώνευση των κομμάτων RODINA και του Κόμματος Συνταξιούχων Ρωσίας. Αυτό τον καθιστά έναν ηγέτη της αντιπολίτευσης, πίσω από το Κομμουνιστικό Κόμμα της Ρωσικής Ομοσπονδίας.

Απόψεις και σκάνδαλα 
Ο Σεργκέι Μιρόνοφ είχε προτείνει πολλές φορές ο Πρόεδρος να μπορεί να εκλεγεί για 3 θητείες 5 ή 7 ετών η καθεμία. Το 2007, ο Μπορίς Γκριζλόφ, ηγέτης του αντίπαλου κόμματος "Ενωμένη Ρωσία" είπε ότι η αλλαγή του Συντάγματος της Ρωσίας θα ήταν απαράδεκτη. Ο Σεργκέι Μιρόνοφ θεωρεί ότι ο σοσιαλισμός πρέπει να προσανατολίζεται, και πίεσε για την δημιουργία ειδικών γεωργικών ανταλλαγών στις καταστατικές αγορές των γεωργικών προϊόντων και για κρατικές παρεμβάσεις για την ρύθμιση των τιμών στα βασικά τρόφιμα.

Προσωπική ζωή και μπλόκ 

Ο Σεργκέι Μιρόνοφ είναι παντρευμένος με την Λιουμπόφ Ιβανόβα. Έχει ένα γίο και μια κόρη. Στις 17 Ιανουαρίου του 2008, το μπλόκ του Σεργκέι Μιρόνοφ στο LiveJournal (η πιο δημοφιλές μπλόκ-πλατφόρμα στην Ρωσία) δήλωσε ότι είναι το προσωπικό μπλόκ του Σεργκέι Μιρόνοφ. Αυτό επιβεβαιώθηκε, αλλά από το 2009 το σάιτ περιέχει πληροφορίες που αφορούν τις προεδρικές και τις βουλευτικές εκλογές.

Βραβεία 

Το 2008 του απονεμήθηκε το Βραβείο για τις υπηρεσίες στην πατρική γη ΙΙ βαθμού, από τον τότε-πρόεδρο της Ρωσίας, Βλαντίμιρ Πούτιν.

Δείτε επίσης 
 Δίκαιη Ρωσία

Ρώσοι πολιτικοί
Κατάλογος χαρακτήρων του σύμπαντος της Disney

Παρακάτω αναφέρονται ήρωες της Disney οι οποίοι παρουσιάζονται στα περιοδικά Μίκυ Μάους, Ντόναλντ και Κλασικά:

Μίκυ Σίτυ

Λιμνούπολη

Δάσος 

Disney (χαρακτήρες)
Δημήτριος Σελέτος

Ο Δημήτριος Σελέτος ήταν Έλληνας αγωνιστής κατά την Επανάσταση του 1821.

Η καταγωγή του ήταν από την τότε επαρχία Αρκαδίας (Τριφυλλίας). Έμαθε την πολεμική τέχνη όταν υπηρέτησε στα αγγλικά τάγματα των Επτανήσων. Επέστρεψε στην πατρίδα του όταν ξεκίνησε η επανάσταση και χρησίμευσε ως δάσκαλος στα στρατιωτικά. Πολέμησε στην πολιορκία του Νεοκάστρου. Ακολούθησε τον Κολοκοτρώνη και μετά τη μάχη του Δερβενακίου έμεινε πολεμώντας μέχρις ότου έπεσε το Ναύπλιο στα χέρια των Ελλήνων.

Πηγές
 

Αγωνιστές του 1821
Αδραμυττηνός κόλπος

Ο Αδραμυττηνός είναι μεγάλος κόλπος της δυτικής Τουρκίας που σχηματίζεται στις ακτές του Αιγαίου. Βρίσκεται στα νότια της χερσονήσου της Τρωάδας, ανατολικά της Λέσβου. Στην είσοδο του βρίσκονται τα Μοσχονήσια. Οι ακτές του Αδραμυττηνού κόλπου αποικίστηκαν κυρίως από Αιολείς, κατά τον πρώτο ελληνικό αποικισμό. Σημαντικές πόλεις στις ακτές του είναι το Αϊβαλί και το Αδραμύττιο.

Κόλποι της Τουρκίας
Μίχαελ Στίφελ

Ο Μίχαελ Στίφελ (Michael Stifel, Έσλιγκεν, 1487 - Ιένα, 19 Απριλίου 1567) ήταν Γερμανός μοναχός και μαθηματικός.

Βιογραφία
Γεννήθηκε το 1486 και από νωρίς εισήλθε στο χριστιανικό μοναχικό Τάγμα των Αυγουστίνων (των Δομινικανών). Υπήρξε ένθερμος υποστηρικτής του Μαρτίνου Λούθηρου και γενικά της Μεταρρύθμισης εξ αιτίας της οποίας υπέστh πολλές διώξεις με συνέπεια να καταφύγει στη Πρωσία υπό την προστασία του Αυτοκράτορα Καρόλου Κουίντου όπου και του δόθηκαν έδρες διδασκαλίας Θρησκευτικών και Μαθηματικών στο Πανεπιστήμιο του Κένιξμπουργκ. Αργότερα δε ανέλαβε να διδάσκει μαθηματικά και στο Πανεπιστήμιο της Ιένας.

Ο Στίφελ ασχολήθηκε με τα πολυώνυμα και είναι ο πρώτος μαθηματικός που εισήγαγε τα γράμματα ως σύμβολα αγνώστων στις αλγεβρικές παραστάσεις, καθώς επίσης και πρόδρομος του Τζον Νάπιερ στην ανακάλυψη των λογαρίθμων και στην εκπόνηση πρώιμων λογαριθμικών πινάκων. Μάλιστα τους αρνητικούς αριθμούς τους ονομάτιζε "παράλογους".

Από τα σημαντικότερα των έργων του είναι το «Arithmetica Integra», (= αριθμητική ολοκλήρωση),  που εξέδωσε στη Νυρεμβέργη το 1504.

Εκτός των άλλων όμως παρασυρόμενος από τα ρεύματα της εποχής του ασχολήθηκε και με την εσχατολογία προσπαθώντας με αλγεβρικά στοιχεία από την Αποκάλυψη του Ιωάννη να προσδιορίσει χρονικά  την επερχόμενη συντέλεια του κόσμου. Επί τούτου εξέδωσε ειδική μελέτη, την  «Αποκάλυψη εξ αποκαλύψεως» στην οποία προσδιόρισε την 19η Οκτωβρίου του 1533 ως Ημέρα της Κρίσεως, ενσπείροντας ένα γενικότερο φόβο και τρόμο. Όταν όμως παρήλθε η ημερομηνία αυτή χωρίς τίποτε το αξιοσημείωτο ο μεν κόσμος πανηγύριζε ενώ ο Στίφελ δεν τόλμησε ξανά να δημοσιοποιήσει άλλες σχετικές έρευνες ή σκέψεις του.

Ο Στίφελ πέθανε στην Ιένα το 1567.

Παραπομπές

Πηγές
"Εγκυκλοπαίδεια Πάπυρος Λαρούς Μπριτάννικα" τομ.55ος, σελ.259.

Γερμανοί μαθηματικοί
Αναγνώστης Ζαφειρόπουλος

Ο Αναγνώστης Ζαφειρόπουλος ήταν αγωνιστής και πολιτικός του αγώνα του 1821.

Βιογραφικά στοιχεία
Η καταγωγή του ήταν από το Ζυγοβίστιο της επαρχίας Καρύταινας. Αρχικά υπηρέτησε ως γραμματικός του Θεόδωρου Κολοκοτρώνη μέχρι την άλωση της Τριπολιτσάς. Έπειτα έγινε μέλος της Πελοποννησιακής Γερουσίας. Κατά την επάνοδο του Κολοκοτρώνη από την πολιορκία των Πατρών, ο Ζαφειρόπουλος έφυγε και κρύφτηκε. Ο Ζαφειρόπουλος εκλέχθηκε πληρεξούσιος στη Β΄ Εθνοσυνέλευση Άστρους ‎, στη Γ΄ Εθνοσυνέλευση Τροιζήνας και στη Γ΄ Εθνοσυνέλευση Επιδαύρου. ‎

Αναφορές

Αγωνιστές του 1821
Οικονόμος Παπαζαφειρόπουλος

Ο Οικονόμος Παπαζαφειρόπουλος ήταν κληρικός και αγωνιστής του αγώνα του 1821.

Βιογραφικά στοιχεία
Η καταγωγή του ήταν από το χωριό Λάστα της επαρχίας Καρύταινας. Αδελφός του ήταν ο Κωνσταντίνος. Ακολούθησε τον Κολοκοτρώνη. Στην μάχη εναντίον του Δράμαλη έστεκε στην ίδια θέση και μαζί με τον Κολοκοτρώνη διεύθυνε την μάχη. Έψελνε και την παράκληση δεόμενος του θεού να νικήσουν τον ισχυρό Δράμαλη.

Αναφορές

Κληρικοί αγωνιστές του 1821
Επαρχία Κίρσεχιρ

Η επαρχία Κίρσεχιρ είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Άγκυρας, Γιοζγκάτ, Νεβσεχίρ. Καταλαμβάνει έκταση 6.570 τ.χλμ. και ο πληθυσμός της είναι 238.807 κάτοικοι σύμφωνα με εκτίμηση του 2007. Πρωτεύουσα της είναι το Κιρσεχίρ, με πληθυσμό 105.826 κατοίκων

Εξωτερικοί σύνδεσμοι

Επίσημη ιστοσελίδα

Κιρσεχίρ
Επαρχία Γιοζγκάτ

Η επαρχία Γιοζγκάτ ή Ιοζκάτη είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Άγκυρας και Κιρίκαλε. Καταλαμβάνει έκταση 14.123 τ.χλμ. και ο πληθυσμός της είναι 727.394 κάτοικοι σύμφωνα με εκτίμηση του 2007. Πρωτεύουσα της είναι το Γιοζγκάτ, με πληθυσμό 73.835 κατοίκων

Εξωτερικοί σύνδεσμοι 

 Επίσημη ιστοσελίδα

Γιοζγκατ
Επαρχία Κιρίκαλε

Η επαρχία Κιρίκκαλε είναι επαρχία της κεντρικής Τουρκίας. Βρίσκεται ανάμεσα στις επαρχίες Άγκυρας και Γιοζγκάτ. Καταλαμβάνει έκταση 4.365 τ.χλμ. και ο πληθυσμός της είναι 389.843 κάτοικοι σύμφωνα με εκτίμηση του 2007. Πρωτεύουσα της είναι το Κιρίκκαλε, με πληθυσμό 192.705 κατοίκων

Εξωτερικοί σύνδεσμοι

Επίσημη ιστοσελίδα

Κιρίκαλε
Επαρχία Νίγδης

Η επαρχία Νίγδης (επαρχία Νιγντέ) είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Ικονίου και Μερσίνης, Αδάνων, Καισάρειας, Ακσαράι και Νεβσεχίρ. Καταλαμβάνει έκταση 7.314 τ.χλμ. και ο πληθυσμός της είναι 	362.861 κάτοικοι σύμφωνα με εκτίμηση του 2019. Πρωτεύουσα της είναι η Νίγδη, με πληθυσμό 185.784 κατοίκους.

Εξωτερικοί σύνδεσμοι 

 Επίσημη ιστοσελίδα

Νιγδης
Επαρχία Καισάρειας

Η επαρχία Καισάρειας είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Σεβάστειας, Νίγδης, Αδάνων και Νεβσεχίρ. Η επαρχία περιβάλλεται από μερικά από τα υψηλότερα βουνά της Τουρκίας. Καταλαμβάνει έκταση 16.917 τ.χλμ. και ο πληθυσμός της είναι 1.422.656 (εκτίμηση 2020)κάτοικοι σύμφωνα με εκτίμηση του 2007. Πρωτεύουσα της είναι η Καισάρεια, χτισμένη σε υψόμετρο 1050 μέτρων, με πληθυσμό 964.188 κατοίκων (εκτίμηση 2009).

Εξωτερικοί σύνδεσμοι
Επίσημη ιστοσελίδα
Επαρχία Νεβσεχίρ

Η επαρχία Νεβσεχίρ είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Καισάρειας, Νίγδης, Ακσαράι και Κιρσεχίρ. Καταλαμβάνει έκταση 5.467 τ.χλμ. και ο πληθυσμός της είναι 310.344 κάτοικοι σύμφωνα με εκτίμηση του 2007. Πρωτεύουσά της είναι το Νεβσεχίρ, γνωστό ως Νεάπολη στα ελληνικά, με πληθυσμό 84.631 κατοίκους.

Η περιοχή φημίζεται για τον μεγάλο αριθμό των εκκλησιών της Βυζαντινής περιόδου.

Εξωτερικοί σύνδεσμοι

Επίσημη ιστοσελίδα
Επαρχία Ακσαράι

Η επαρχία Ακσαράι είναι επαρχία της κεντρικής Τουρκίας στην περιοχή της Καππαδοκίας. Βρίσκεται ανάμεσα στις επαρχίες Ικονίου, Νίγδης, Κιρσεχίρ και Νεβσεχίρ. Καταλαμβάνει έκταση 7.626 τ.χλμ. και ο πληθυσμός της είναι 425.612 κάτοικοι σύμφωνα με εκτίμηση του 2007. Πρωτεύουσα της είναι το Ακσαράι με πληθυσμό 171.423 κατοίκων.

Εξωτερικοί σύνδεσμοι 

 Επίσημη ιστοσελίδα

Επαρχία Ακσαράι
Επαρχία Καραμάν

Η επαρχία Καραμάν είναι επαρχία της κεντρικής Τουρκίας. Βρίσκεται ανάμεσα στις επαρχίες Ικονίου και Μερσίνης. Καταλαμβάνει έκταση  9.163 τ.χλμ. και ο πληθυσμός της είναι 252.377 κάτοικοι σύμφωνα με εκτίμηση του 2007. Πρωτεύουσα της είναι το Καραμάν με πληθυσμό 231.872 κατοίκων (εκτίμηση 2009). Η επαρχία είναι αρκετά ορεινή και καταλαμβάνεται στο μεγαλύτερο μέρος της από την οροσειρά του Ταύρου.

Εξωτερικοί σύνδεσμοι

Επίσημη ιστοσελίδα

Καραμάν
Επαρχία Αδάνων

Η επαρχία Αδάνων () είναι επαρχία της νοτιοανατολικής Τουρκίας στο διαμέρισμα της Μεσογείου. Συνορεύει με τις επαρχίες Μερσίνης, Χατάι, Οσμανίγιε, Καχραμανμαράς, Καισάρειας και Νίγδης Η επαρχία καταλαμβάνει έκταση 14.030 τ.χλμ. και ο πληθυσμός της είναι 1.983.188 σύμφωνα με εκτίμηση του 2007. Πρωτεύουσα της είναι τα Άδανα, με πληθυσμό 1.556.238 κατοίκων

Η επαρχία αντιστοιχεί σε τμήμα της αρχαίας Κιλικίας. Μέχρι το 1996 η έκταση της επαρχίας ήταν 17.797 τ.χλμ., καθώς μέχρι τότε η σημερινή Επαρχία Οσμανίγιε ήταν μέρος της Επαρχίας Αδάνων, όπως και πληθυσμό 2.481.095 κατοίκων στην εκτίμηση του 2007.

Εξωτερικοί σύνδεσμοι 

 Επίσημη ιστοσελίδα
 Φωτογραφίες από τα Άδανα
 Οδηγός για τα Άδανα
 Ειδήσεις για την επαρχία
Αναστάσιος Βουλόδημος

Ο Αναστάσιος (Τάσος) Βουλόδημος (Πειραιάς, 27 Μαΐου 1904 - 28 Δεκεμβρίου 1994 ήταν Έλληνας πολιτικός και δήμαρχος Πειραιά την περίοδο από το 1975 έως το 1978. Υπήρξε βουλευτής Πειραιά και Νήσων με το Δημοκρατικό Κόμμα Εργαζόμενου Λαού (ΔΚΕΛ), με την Δημοκρατική Ένωση και με την Ενιαία Δημοκρατική Αριστερά (ΕΔΑ).

Βιογραφικά στοιχεία

Πρώτα χρόνια και σπουδές 
Γεννήθηκε στον Πειραιά και ο πατέρας του ήταν ο Ιωάννης Βουλοδήμος, καθηγητής μαθηματικός στο 1ο Γυμνάσιο Πειραιώς. Ακολούθησε το επάγγελμα του πατέρα του, αφού σπούδασε Φυσικομαθηματικά στο Πανεπιστήμιο Αθηνών και απασχολήθηκε ως καθηγητής μαθηματικών όπως και ο πατέρας του. Ήταν παντρεμένος με την Χρυσούλα Λαζάρου.  Θεωρείται ως ένας εκ των ιδρυτών των Τεχνικών Σχολών στην Ελλάδα, αφού ίδρυσε το 1933 την Τεχνική Σχολή «Αρχιμήδης»,, ενώ θεωρήθηκε ως ο «πατέρας της Τεχνικής και Επαγγελματικής Εκπαίδευσης της Ελλάδας».

Αρθρογράφος 
Αρθρογραφούσε σε διάφορα έντυπα και υπήρξε μέλος και πρόεδρος πολλών συλλόγων της πόλης του Πειραιά. Το 1925 ήταν αρθρογράφος του περιοδικού "Νέα Σκέψη", με το ψευδώνυμο Φ. Αστεριώτης, όπως αποκάλυψε σε επιστολή του στην εφημερίδα Ριζοσπάστης ο Απόστολος Μαγκανάρης

Πολιτική σταδιοδρομία 
Ο Τάσος Βουλόδημος εξελέγη για πρώτη φορά βουλευτής Πειραιώς και νήσων με την ΕΠΕΚ έπειτα από τις εκλογές του 1951. Μαζί του εξελέγησαν οι Σάββας Παπαπολίτης, Κωνσταντίνος Παπαμαντέλλος και Ιωάννης Χαβούτης. Στις επόμενες εκλογές, το Νοέμβριο του 1952, εξελέγη ξανά βουλευτής μαζί με άλλους 10 με την ένωση κομμάτων ΕΠΕΚ και Φιλελευθέρων. Στις εκλογές του 1956 εξελέγη βουλευτής με τη Δημοκρατική Ένωση, μαζί με άλλους 8 συνυποψηφίους του. Τον Οκτώβριο του 1957 διορίστηκε μέλος της κοινοβουλευτικής επιτροπής του υπουργείου Εμπορικής Ναυτιλίας. Έπειτα από τις εκλογές του 1958 ο Βουλόδημος εξελέγη βουλευτής Β΄ Πειραιώς με την ΕΔΑ, μαζί με τους Αντώνη Μπριλλάκη και Κ. Αθανασιάδη.

Δήμαρχος 
Κατά τις δημοτικές εκλογές, υποστηρίχτηκε για την διεκδίκηση του δήμου Πειραιώς από την Ένωση Κέντρου, το ΠΑΣΟΚ, το ΚΚΕ εσωτερικού και την Ενωμένη Αριστερά, κερδίζοντας, στο δεύτερο γύρο, το 71,70 % των ψήφων του πειραϊκού λαού, με το κύριο πολιτικό του αντίπαλο τον Γεώργιο Κυριακάκο που υποστηρίχθηκε από το ΚΚΕ και άλλες πολιτικές δυνάμεις. Ειδικότερα, ο Τάσος Βουλόδημος εξελέγη δήμαρχος με 65.797 ψήφους έναντι 25.010 για τον Κυριακάκο.

Παραπομπές 

Βουλευτές Πειραιώς και Νήσων
Βουλευτές εκλεγμένοι με τη Δημοκρατική Ένωση (1956)
Βουλευτές εκλεγμένοι με την ΕΔΑ
Βουλευτές εκλεγμένοι με την ΕΠΕΚ
Βουλευτές εκλεγμένοι με το Δημοκρατικό Κόμμα Εργαζόμενου Λαού
Δήμαρχοι Πειραιά
Πλωτή Γέφυρα «Αγία Μαύρα» (Λευκάδα)

Η Πλωτή Γέφυρα «Αγία Μαύρα» είναι γέφυρα με μορφή σκάφους (Π/Γ «Αγία Μαύρα» Ν.Π. 26) στο δίαυλο της Λευκάδας που συνδέει οδικά το νησί με τη Στερεά Ελλάδα και πιο συγκεκριμέναμε με την  Αιτωλοακαρνανία.

Μέχρι το 1986 τα οχήματα μεταφέρονταν από τη μία πλευρά στην άλλη με αλυσιδοκίνητες σχεδίες (τις λεγόμενες "περαταριές"). Τον Μάρτιο του 1985 το νομαρχιακό συμβούλιο Λευκάδας ενέκρινε την κατασκευή της, με προϋπολογισμό 100.000.000 δραχμές (σε τιμές της εποχής εκείνης). Η μελέτη / σχεδιασμός της έγινε από Έλληνες τεχνικούς και έγινε προσπάθεια να μην αλλοιώσει το περιβάλλον (βενετσιάνικο κάστρο κ.λπ.). Η κατασκευή της ανατέθηκε στην ελληνική εταιρία "Ναυπηγεία Ελευσίνας" και ολοκληρώθηκε το καλοκαίρι του 1986. Στη συνέχεια, μεταφέρθηκε στον δίαυλο της Λευκάδας όπου και τοποθετήθηκε, στη θέση "Κάστρο" της Λευκάδας. Στις 4 Οκτωβρίου 1986, παραδόθηκε στην κυκλοφορία.

Το βάρος της γέφυρας είναι 390 τόνοι. Έχει συνολικό μήκος 71,008 μ. Το κυρίως τμήμα του σκάφους είναι μήκους 50,028 μ. και οι δύο καταπέλτες έχουν μήκος 10,490 μ. ο καθένας. Έχει βύθισμα 1 μ. Διαθέτει οδόστρωμα πλάτους 9 μ. και το πλάτος, μαζί με τα πεζοδρόμια είναι στο σύνολό του 11,39 μέτρα. Η γέφυρα μπορεί να δεχτεί βάρος οχημάτων μέχρι 60 τόνους. Από τα 70 μ. του μήκους της, τα 50 μ. αποτελούν το μεσαίο τμήμα της, ενώ οι δύο καταπέλτες έχουν μήκος 10 μ. ο καθένας. Το όλο έργο κόστισε τελικά 180.000.000 δραχμές (σε τιμές της εποχής εκείνης) μαζί με τα απαραίτητα λιμενικά έργα που εκτελέστηκαν στην περιοχή. Για τη διέλευση μεγάλων πλοίων η γέφυρα περιστρέφεται (χάρη στο ειδικό προωστήριο σύστημα που διαθέτει), ενώ για τη διέλευση μικρών πλοίων σηκώνονται οι δύο καταπέλτες (με υδραυλικό μηχανισμό), οι οποίοι απέχουν 2 μ. από την επιφάνεια της θάλασσας. Αυτό επιτρέπει σε πολύ μικρά σκάφη (με μέγιστα έξαλα τα 2 μ.) να διέρχονται χωρίς καμία διαδικασία. Στο μέσο της γέφυρας υπάρχει καμπίνα ελέγχου με κονσόλα, όπου ελέγχονται όλα τα συστήματα της γέφυρας. Οι εντολές για την ενεργοποίηση των μηχανισμών δίνονται με τηλεχειρισμό. Με την κατασκευή της πλωτής γέφυρας κατέστη δυνατό να διέρχεται δεκαπλάσιος αριθμός οχημάτων (600 ανά ώρα) σε σχέση με το παλαιότερο σύστημα (60 ανά ώρα).

Παραπομπές

Φωτογραφίες 

Γέφυρες στην Ελλάδα
Νομός Λευκάδας
Νομός Αιτωλοακαρνανίας
Δαν

Σύμφωνα με το βιβλίο της Γένεσης, ο Δαν (Εβραϊκά: דָּן) ήταν ένας από τους 12 γιους του Ιακώβ. Μητέρα του υπήρξε η θεραπαινίδα της Ραχήλ, Βαλλά της οποίας αποτέλεσε τον πρώτο γιο. Ήταν ο ιδρυτής της εβραϊκής φυλής που φέρει το όνομά του. Παντρεύτηκε την Καλάν κι έκανε 2 γιους τον Ισεφάκ και τον Μακάαρ και μία κορη την Άινα.

Η πόλη των Δαν ήταν η σημερινή Tell el-Qadi. Σε ανασκαφές που έγιναν στην πόλη, βρέθηκαν ισχυρές ενδείξεις για επιρροές από τον πολιτισμό του Αιγαίου. Ο διευθύνων τις ανασκαφές, Dr David Ilan του Hebrew Union College, προτείνει ότι η λεγόμενη φυλή του Δαν ήταν Έλληνες που είχαν κληθεί ως μισθοφόροι από τους Αιγυπτίους διοικητές της περιοχής κατά την εποχή του χαλκού, για να τηρούν την τάξη.

Παραπομπές

Δαν
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Νικολάι Σιμιόνοφ

Ο Νικολάι Σιμιόνοφ (ρωσ. Николай Семёнов) (15 Απριλίου 1896 - 25 Σεπτεμβρίου 1986) ήταν Σοβιετικός φυσικός και χημικός. Το 1956 του απονεμήθηκε το Βραβείο Νόμπελ της Χημείας για την εργασία του σχετικά με τον μηχανισμό του χημικού μετασχηματισμού.

Βιογραφία 
Ο Νικολάι Σιμιόνοφ γεννήθηκε στις 15 Απριλίου του 1896 στο Σαράτοβ και αποφοίτησε από το τμήμα Φυσικής στο Πανεπιστήμιο της Πετρούπολης (1913-1917) όπου ήταν μαθητής του Αβραάμ Φιόντοροβιτς Ιόφ. Το 1918, κατατάσσεται στον Λευκό Στρατό κατά την διάρκεια της Οκτωβριανής Επανάστασης. Το 1920 επιστρέφει στην Πετρούπολη ανέλαβε την ευθύνη των φαινομένων των ηλεκτρονίων στο Φυσικό-Τεχνικό Ινστιτούτο της Πετρούπολης. Έγινε επίσης Αναπληρωτής Διευθυντής του Ινστιτούτου. Το 1921, παντρεύεται την φιλόλογο Μαρία Μπόρες-Λιβερόφσκι (μαθήτρια του Ζιρμούνσκι) η οποία πέθανε το 1923. Μετά τον θάνατο της, το 1923, παντρεύεται την ανιψιά της, Νατάλια Νικολάγιεβνα Μπούρτσεβα, η οποία του έφερε ένα γιο (τον Γιούρι) και μια κόρη (την Λιουτμίλα). Το 1922, μαζί με τον Πιότρ Καπίτσα, ανακάλυψαν έναν τρόπο για την μέτρηση του μαγνητικού πεδίου του ατομικού πυρήνα. Αργότερα η πειραματική διάταξη βελτιώθηκε χάρη στην βοήθεια του Όττο Στέρν, και το πείραμα μετονομάστηκε σε "Πείραμα Στερν-Γκερλάτς". Το 1925, μαζί με τον Γιάκοφ Φρένκελ, σπούδασε την κινητική της συμπύκνωσης και την προσρόφηση των ατμών. Το 1927, σπούδασε τον ιονισμό των αέριων και δημοσίευσε ένα σημαντικό βιβλίο, το «Χημεία του Ηλεκτρονίου». Το 1928, μαζί με Βλαντιμίρ Φοκ, δημιούργησε μια θεωρία της θερμικής διαταραχής από την απαλλαγή των διηλεκτρικών. Διορίστηκε καθηγητής στο Πολυτεχνείο της Πετρούπολης το 1928. Το 1931, οργάνωσε το Ινστιτούτο Χημείας και Φυσικής της Σοβιετικής Ακαδημίας Επιστημών και έγινε ο πρώτος διευθυντής του Ινστιτούτο. Ένα χρόνο αργότερα, το 1932, έγινε πλήρες μέλος της Σοβιετικής Ακαδημίας Επιστημών. Ο Νικολάι Σιμιόνοφ πέθανε στις 25 Σεπτεμβρίου του 1986, σε ηλικία 90 ετών.

Έργα 
Το έργο του Σιμιόνοφ για το μηχανισμό του χημικού μετασχηματισμού περιλαμβάνει μια διεξοδική ανάλυση της εφαρμογής της θεωρίας της αλυσίδας στις ποικίλες αντιδράσεις (1934-1954) και για την καύση των διαδικασιών. Ο Σιμιόνοφ πρότεινε μια θεωρία για την εκφυλισμένης διακλάδωσης, που θα βοηθούσε στην καλύτερη κατανόηση των φαινομένων που συνδέονται με την επαγωγή της οξείδωσης των διεργασιών. Ο Σιμιόνοφ έγραψε δύο σημαντικά βιβλία, το «Χημική Κινητική και αντιδράσεις της αλυσίδας» που εκδόθηκε στα ρωσικά το 1934 και στα αγγλικά το 1935. Ήταν το πρώτο βιβλίο της Ε.Σ.Σ.Δ που ανάπτυξε μια λεπτομερή ανάλυση των διακλαδώσεων των αντιδράσεων της αλυσίδας στη χημείας. Το «Κάποια προβλήματα της Χημικής Κινητικής και αντιδραστικότητας» εκδόθηκε στα ρωσικά το 1954 και μετά στα αγγλικά, γερμανικά και κινέζικα. Το βιβλίο αναθεωρήθηκε το 1958.

Βραβεία 

 Βραβείο Νόμπελ στην Χημεία
 Βραβείο Στάλιν
 Ήρωας της Σοσιαλιστικής Εργασίας
 Τάγμα του Λένιν (5 φορές)

Παραπομπές

Βραβευμένοι με Νόμπελ Χημείας
Μέλη της Σοβιετικής Ακαδημίας Επιστημών
Ρώσοι χημικοί
Σοβιετικοί χημικοί
Σοβιετικοί φυσικοί
Χημικοί του 20ού αιώνα
Αναστάσιος Λογιώτατος

Ο Αναστάσιος Λογιώτατος ήταν αγωνιστής του αγώνα του 1821.

Βιογραφικά στοιχεία
Η καταγωγή του ήταν από τον Βαλτεσινίκο της επαρχίας Καρύταινας. Χρημάτισε στην πολιτική υπηρεσία πριν της επανάστασης, κοντά στον διερμηνέα του Πασά της Πελοποννήσου. Φυλακίστηκε στην Τριπολιτσά. Μετά την άλωση διορίστηκε μέλος της εφορείας Καρυταίνης, και αργότερα η κυβέρνηση του εμπιστεύονταν τα πολεμοφόδια να τα μοιράζει στα στρατόπεδα κατ' αναλογία και κατ' ανάγκη. Είχε ευθύ χαρακτήρα και όλοι τον τιμούσαν γι' αυτό.

Πηγές
 

Αγωνιστές του 1821
Άννα Κυριακού

Η Άννα Κυριακού (Αθήνα 17 Ιανουαρίου 1929) είναι Ελληνίδα ηθοποιός.

Βιογραφία 
Σπούδασε στη Δραματική Σχολή του Εθνικού Θεάτρου καθώς και στη Σχολή Σαρλ Ντυλλέν (Charles Dullin) στο Παρίσι (1954-1956), έχοντας καθηγητή τον Ζαν Βιλλάρ (Jean Vilar). Έκανε την πρώτη της θεατρική εμφάνιση σε εφηβική ηλικία στο Θέατρο ΡΕΞ με το θίασο Μαρίκας Κοτοπούλη στο έργο "Κάρμεν". Ακολούθησε συνεργασία με τους θιάσους Μανωλίδου-Παππά, Βασίλη Λογοθετίδη, Κατερίνας, Μάνου Κατράκη.

Το 1953-1954 συνεργάστηκε με τον θίασο του Δημήτρη Μυράτ. Επιστρέφοντας από το Παρίσι συνεργάστηκε σε πρωταγωνιστικούς ρόλους με τους θιάσους των Ηλιόπουλου, Φωτόπουλου και Αλεξανδράκη.

Το 1959 πρωταγωνίστησε στο "Πειραϊκό Θέατρο" του Δημήτρη Ροντήρη στα έργα "Λοκαντιέρα", "Γάμοι του Φίγκαρο" και "Ηλέκτρα" για να ακολουθήσει μία περίοδος πλέον των 20 ετών συνεργασίας με το Εθνικό Θέατρο, ξεκινώντας με μία μεγάλη επιτυχία ως Καλλιόπη στον "Πειρασμό" του Γρηγόριου Ξενόπουλου.

Στο Εθνικό Θέατρο συμμετείχε σε πρωταγωνιστικούς ρόλους σε 34 έργα από το 1960 έως το 1981! Το 1982 συνεργάστηκε με το "Απλό Θέατρο" των Αντ. Αντύπα - Χρ. Πολίτη στο εναρκτήριο έργο του θεάτρου "Τα γούστα του Κυρίου Σλόαν".

Αξιόλογη ήταν η εμφάνισή της και στον κινηματογράφο: "Μεθύστακας" (1950), «Ζητείται ψεύτης» (1961), "Ζητείται επειγόντως γαμπρός" (1971), ''Safe Sex'' (1999), Το κλάμα βγήκε απ' τον παράδεισο'' (2001), ''Οξυγόνο'' (2003) κ.ά.

Έλαβε μέρος σε πολλές τηλεοπτικές σειρές, από το "Εκείνος κι εκείνος", τη "Γειτονιά μας" και τον "Γιούγκερμαν" της δεκαετίας του 1970, έως τις "Οι Τρεις Χάριτες" (1989 - 1992) που ενσάρκωσε τη θρυλική θεία Μπεμπέκα. Εμφανίστηκε σε ρόλο guest στο "Κωνσταντίνου και Ελένης", ερμηνεύοντας το ρόλο της θείας Μάρως, καθώς και στις "Επτά Θανάσιμες Πεθερές", όπου έκανε την κακιά πεθερά. Ιδιαίτερα πλούσιο είναι και το θεατρικό ρεπερτόριο της στο ραδιόφωνο, στις γνωστές εκπομπές "Το θέατρο στο ραδιόφωνο", "Το θέατρο της Δευτέρας" κ.ά.

Το 1949 γράφτηκε στο Σ.Ε.Η. Παντρεύτηκε τον γνωστό μοντερνιστή αρχιτέκτονα Μαργαρίτη Αποστολίδη, με τον οποίο απέκτησαν ένα γιο, τον Πολιτικό Μηχανικό Χρήστο Αποστολίδη.

Φιλμογραφία

Τηλεόραση

Κινηματογράφος

Θεατρικές παραστάσεις 

Περιοδεία σε Ελλάδα και Κύπρο, (1954) Θίασος Δημήτρη Μυράτ

"Πειραϊκό Θέατρο", Δημήτρη Ροντήρη

34 θεατρικά έργα στο Εθνικό Θέατρο (1960-1981)

Θεατρικά Έργα στην τηλεόραση

Πηγές 
 Έλληνες ηθοποιοί "Η ΓΕΝΙΑ ΜΑΣ", του Θεόδωρου Έξαρχου, Α' ΤΟΜΟΣ, 1926-1940, σελ. 313-316

Εξωτερικοί Σύνδεσμοι 
 Imbd.com
 Αρχείο του Εθνικού Θεάτρου
 
 
 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Απόφοιτοι της Δραματικής Σχολής του Εθνικού Θεάτρου
Θεοφάνης Σιατιστεύς

Ο Θεοφάνης Σιατιστεύς ήταν αγωνιστής της Ελληνικής Επανάστασης του 1821 και κληρικός .

Βιογραφικά στοιχεία
Γεννήθηκε στη Σελίτσα (σημερινή Εράτυρα) της επαρχίας Βοΐου του νομού Κοζάνης (Πρωτεύουσα της επαρχίας ήταν τότε η Σιάτιστα εξού και Σιατιστεύς). Το βαπτιστικό του όνομα ήταν Αναστάσιος, είναι άγνωστο όμως το επώνυμό του. 

Συμμετείχε αρχικά στις επιχειρήσεις της Χαλκιδικής ως γραμματέας του Εμμανουήλ Παππά. Μετά την αποτυχία της εκεί εξέγερσης, κατευθύνθηκε στη Νότιο Ελλάδα, όπου πήρε μέρος σε διάφορες πολεμικές επιχειρήσεις. Πήγε στην Πελοπόννησο και αμέσως έλαβε ενεργητικό μέρος στα γενικά πράγματα, συνάθροισε τους διασκορπισμένους συμπατριώτες του Μακεδόνες και μη, τους οργάνωνε σε στρατιωτικά σώματα και τους έστελνε στις μάχες. 

Κυρίως υπηρέτησε στα ναυτικά, αφού έμενε στις Σπέτσες και διατέλεσε για μεγάλο διάστημα γραμματέας του Σπετσιώτη ναύαρχου Γεώργιου Ανδρούτσου. Ήταν επίσης δάσκαλος και σύμβουλος της οικογένειας των Μποτσαραίων, οι οποίοι τον εκτιμούσαν πολύ.

Διετέλεσε ακόμη γραμματέας της Επαρχίας Πραστού με έδρα το Λεωνίδι της Τσακωνιάς.

Μετά τη σύσταση του Ελληνικού Κράτους παρέμεινε στα ελεύθερα εδάφη προσπαθώντας να βοηθάει τους Μακεδόνες με κάθε τρόπο. Χρημάτισε γραμματέας του νεοσύστατου Υπουργείου Παιδείας. Επί Όθωνος διορίστηκε γραμματέας της Ιεράς Συνόδου, στη θέση του Θεόκλητου Φαρμακίδη, και φάνηκε πολύ χρήσιμος στα εκκλησιαστικά πράγματα. Το 1852 εκλέχτηκε μητροπολίτης της Ιεράς Μητροπόλεως Μαντινείας και Κυνουρίας.

Πέθανε το 1868.

Πηγές 
 
 

Έλληνες ιεράρχες
Μητροπολίτες Μαντινείας και Κυνουρίας
Κληρικοί αγωνιστές του 1821
Τέμενος Σινάν Πασά (Κωνσταντινούπολη)

Το Σινάν Πασά Τζαμί () είναι Οθωμανικό τζαμί ευρισκόμενο εντός της πυκνοκατοικημένης συνοικίας του Μπεσίκτας, στη Κωνσταντινούπολη της Τουρκίας. Ανεγέρθηκε από τον γνωστό Οθωμανό αρχιτέκτονα Μιμάρ Σινάν, κατόπιν επιθυμίας του ναυάρχου Σινάν Πασά. Ο τουρμπές (τάφος) του Χαϊρεντίν Μπαρμπαρόσα Πασά ευρίσκεται επί της ακριβώς απέναντι πλευράς του δρόμου. Τα τζαμιά που ανεγέρθηκαν από τον Μιμάρ Σινάν λέγεται πως "άλλαξαν την ιστορία της αρχιτεκτονικής".

Δείτε επίσης 
 Ισλαμική αρχιτεκτονική
 Κατάλογος τζαμιών
 Οθωμανική αρχιτεκτονική

Παραπομπές

Εξωτερικοί Σύνδεσμοι 

 Εικόνες του Σινάν Πασά Τζαμί
 Παρουσίαση από το Ίδρυμα Σινάν

Οθωμανικά τζαμιά στην Κωνσταντινούπολη
Βρωμιούχο νάτριο

Το βρωμιούχο νάτριο, γνωστό ως sedoneural είναι ένα άλας με χημικό τύπο NaBr, χρησιμοποιείται ευρέως ως αντισπασμωδικό και ηρεμιστικό στα τέλη του 19ου και στις αρχές του 20ου αιώνα. Η δραστικότητά του οφείλεται στα αρνητικά ιόντα βρωμίου. Πρόκειται για ένα κρυσταλλικό στερεό που μοιάζει με  χλωριούχο νάτριο (NaCl). Πρόκειται για μία ευρέως χρησιμοποιημένη πηγή βρωμιούχων ιόντων. Έχει σημείο τήξης 747°C και σημείο βρασμού 1396°C. Είναι επίσης ένα από τα αλογονίδια.

Άλλες εφαρμογές
Χρησιμοποιείται ως υπνωτικό, αντισπασμωδικό και  ηρεμιστικό στην κτηνιατρική. Ως πηγή βρωμιούχων ιόντων, είναι φαρμακολογικά ενεργό και είναι ισοδύναμο με το βρωμιούχο κάλιο.

Ασφάλεια
Το βρωμιούχο νάτριο είναι επιβλαβές σε περίπτωση κατάποσης ή εισπνοής σε μεγάλες ποσότητες, ακθώς επηρεάζει το κεντρικό νευρικό σύστημα, τον εγκέφαλο και τα μάτια. Η χημική ένωση μπορεί να προκαλέσει εγκαύματα στο δέρμα, τα μάτια και το αναπνευστικό σύστημα.

Πηγές 
 Βρωμίδιο νατρίου      

Άλατα
Ενώσεις νατρίου
Ανόργανες ενώσεις βρωμίου
Αλέξανδρος Ασωνίτης

Ο Αλέξανδρος Ασωνίτης (1 Ιανουαρίου 1959) είναι Έλληνας συγγραφέας. Σπούδασε Νομικά στην Αθήνα. Από το 1995 ο Αλέξανδρος Ασωνίτης έχει διαγράψει τη δική του πορεία στην ελληνική λογοτεχνία με μυθιστορήματα, αφηγήματα, διηγήματα, θεατρικά, άρθρα. Ανάμεσα στα μυθιστορήματά του ένα best-seller, το  εμβληματικό «Λάλον ύδωρ» (2002, εκδ. Πατάκη) και  «Η Συνείδηση της Αιωνιότητας» (1995, 1999, 2016, εκδ. Δελφίνι, Πατάκη, Ανοιχτή Τέχνη), το «σημαντικότερο μυθιστόρημα της δεκαετίας του 1990, κατά γενική ομολογία!» (περ. «Ιχνευτής», αρ. 6, φθινόπωρο 2003). Ακολούθησαν το αφήγημα «Γεια σου τηλεόραση!» (2006, εκδ. Καστανιώτης) και οι νουβέλες «Το μνημειώδες σχέδιο του Σερ Ουίνστον Τσόρτσιλ - Το μοιρολόι της Μανούσαινας» (2009, εκδ. Καστανιώτης). Το 2018 κυκλοφόρησε την «Εκτέλεση», πρώτο τόμο της τριλογίας του «Πένθος και ΄Εξαρση», και το 2019 τον δεύτερο τόμο: «Εκδίκηση» (εκδ. Πατάκη). Ο τρίτος τόμος «Καθαρμοί» θα εκδοθεί το 2020. Διηγήματά του έχουν συμπεριληφθεί σε πολλές συλλογές. Μετείχε στο «Global Novel» (εκδ. Καστανιώτης). Μετέφρασε από τα Αρχαία Ελληνικά, για πρώτη φορά στην νεοελληνική, το πρώτο μυθιστόρημα της παγκόσμιας λογοτεχνίας, «Αλεξάνδρου Βίος», του Ψευδοκαλλισθένους (εκδ. Πατάκη 1998, ΔΟΛ 2008). Επίσης,  τα  «Στρατηγήματα» (α΄ και β΄ τόμος, εκδ. Βιβλιοθήκη των Ελλήνων), του Πολυαίνου. Ασχολείται με την μελέτη των λαϊκών και ρεμπέτικων τραγουδιών που αναφέρονται στον θάνατο και στις φυλακές. Αρθογραφούσε επί σειρά ετών στην «Ελευθεροτυπία», στην «Βιβλιοθήκη/Ελευθεροτυπία», στην «Κυριακάτικη Ελευθεροτυπία», στα «Βιβλία», στο «Βήμα». Στα λογοτεχνικά περιοδικά: «Οδός Πανός», «Ιχνευτής», «Πόρφυρας» κα. Στις ιστοσελίδες: "Press Publica ", «΄Αρδην», "slpress". Το 2102 ίδρυσε και συντονίζει  την σχολή σεμιναρίων «Ανοιχτή Τέχνη», στο Σύνταγμα, όπου διδάσκει δημιουργική γραφή.  Δημιουργική γραφή δίδαξε στο Κολλέγιο Αθηνών και,  αφιλοκερδώς, στις φυλακές Κορυδαλλού, το 2012. Το θεατρικό του έργο «Μανέρμες, η μάνα του Σολωμού-η μάνα του Κάλβου», ανέβηκε από το ΔΗΠΕΘΕ Κέρκυρας,  το καλοκαίρι του 2010.

Εργογραφία

Μυθιστορήματα:
 Εκδίκηση  (Πένθος και 'Εξαρση, β')
 Εκτέλεση  (Πένθος και 'Εξαρση, α')
 Λάλον Ύδωρ
 Η  Συνείδηση της Αιωνιότητας
Αφηγήματα:
 Το μνημειώδες σχέδιο του σερ Ουίνστον Τσόρτσιλ (νουβέλες)
 Γεια σου, τηλεόραση!

 Θεατρικό:

 Μανέρμες: Η μάνα του Σολωμού - η μάνα του Κάλβου

 Μεταφράσεις από αρχαία:

 Ψευδοκαλλισθένους:  Αλέξανδρου Βίος
 Πολύαινου: Στρατηγήματα, α' - β' τόμος

 Συμμετοχές σε συλλογικά έργα:

 Global novel - Το μυθιστόρημα του κόσμου (3 Έλληνες, 11 ξένοι συγγραφείς)
 Το Ελληνικό φανταστικό διήγημα
 Η  εντεκάδα
 Ιστορίες στον αφρό
 Μυθιστόρημα μιας πόλης
 Με ορθάνοιχτα μάτια
 Ανδρικές απολαύσεις
 4 Διηγήματα: Η Δημιουργός
 Τα προσωπεία του τρόμου
 Έρωτας σε πρώτο πρόσωπο

Παραπομπές 

Έλληνες συγγραφείς
Χρήστος Παναγούλιας

Ο Χρήστος Παναγούλιας ήταν αγωνιστής του αγώνα του 1821.

Η καταγωγή του ήταν από τον Βαλτεσίνικο της επαρχίας Καρύταινας. Έγινε καπετάνιος λόγω της καταγωγής του, που ήταν από παλιά κλέφτικη οικογένεια. Υπηρέτησε παντού και σε όλες τις μάχες έως ότου έπεσε πολεμώντας στην μάχη των Τρικόρφων εναντίον του Ιμπραήμ Πασά.

Πηγές
 

Αγωνιστές του 1821
Κρατικός Αερολιμένας Νάξου «Απόλλων»

Ο Κρατικός Αερολιμένας Νάξου «Απόλλων» (συντομογραφίες: IATA: JNX, ICAO: LGNX, ΥΠΑ: ΚΑΝΞ) βρίσκεται σε απόσταση 3 χιλιόμετρα από την πρωτεύουσα του νησιού και 1 χιλιόμετρο από τον Άγιο Προκόπιο στη θέση "Αλυκές Νάξου" (ανατολική πλευρά). Η διαδρομή προς το αεροδρόμιο είναι περίπου 10 λεπτά.

Ονοματολογία 
Το αεροδρόμιο έχει πάρει το όνομα του από τον θεό του φωτός και της μουσικής των αρχαίων Ελλήνων Απόλλωνα.

Ιστορικά γεγονότα 
 Στις 3 Ιουλίου 1992 ιδρύεται ο Κρατικός Αερολιμένας Νάξου «Απόλλων» για την εξυπηρέτηση των κατοίκων του νησιού.

Μελλοντικές επενδύσεις 
Σύμφωνα με έγκυρες πληροφορίες, έχει δρομολογηθεί η αναβάθμιση του αεροδρομίου, ώστε να είναι ικανό να δέχεται απ' ευθείας διεθνείς πτήσεις. Το ποσό του προγράμματος αναβάθμισης, ανέρχεται στα 23,07 εκατομμύρια ευρώ.

Αεροπορικές εταιρείες και προορισμοί

Παραπομπές 

Κτίρια και κατασκευές στη Νάξο
Ναξος
Πρόσωπο

Το πρόσωπο είναι το εμπρόσθιο μέρος της κεφαλής ενός ζώου που χαρακτηρίζεται από τρία αισθητήρια όργανα, τα μάτια (οφθαλμοί), τη μύτη και το στόμα και μέσα από τα οποία τα ζώα εκφράζουν πολλά από τα συναισθήματά τους. Το πρόσωπο είναι ζωτικής σημασίας για τον άνθρωπο.

Δομή
Τα κύρια χαρακτηριστικά του προσώπου είναι:

Το μέτωπο, που πλευρικά από τα κροταφικά, τα φρύδια και τα αυτιά.
Τα μάτια που προστατεύονται από τα βλέφαρα και τις βλεφαρίδες.
Την μύτη, τα ρουθούνια και το ρινικό διάφραγμα.
Τα μάγουλα, ζυγωματικά, που καλύπτουν τη γνάθο, το άκρο της οποίας είναι το πηγούνι.
Το στόμα, με το άνω χείλος που αποκαλύπτει μερικές φορές τα δόντια.

Η εμφάνιση του προσώπου είναι ζωτικής σημασίας για την ανθρώπινη αναγνώριση και επικοινωνία. Οι μύες του προσώπου στους ανθρώπους επιτρέπουν την έκφραση συναισθημάτων.

Το πρόσωπο είναι από μόνο του μια πολύ ευαίσθητη περιοχή του ανθρώπινου σώματος και η έκφρασή του μπορεί να αλλάξει όταν ο εγκέφαλος διεγείρεται από οποιαδήποτε από τις πολλές ανθρώπινες αισθήσεις, όπως η αφή, η θερμοκρασία, η οσμή, η γεύση, η ακοή, η κίνηση, η πείνα ή τα οπτικά ερεθίσματα. Μία αλλοίωση του προσώπου αλλάζει την εμφάνιση του ανθρώπου.
Κρατικός Αερολιμένας Πάρου

Ο Κρατικός Αερολιμένας Πάρου (συντομογραφίες: IATA: PAS, ICAO: LGPA, ΥΠΑ: ΚΑΠΑ) βρίσκεται σε απόσταση 9 χιλιομέτρων νότια από την Παροικιά, στη νοτιοδυτική Πάρο, στη περιοχή Βουτάκος Αγκαιριάς.

Ιστορικά γεγονότα 
Ο αερολιμένας ξεκίνησε να λειτουργεί στις 5 Οκτωβρίου 1982, σε χώρο που παραχώρησε ο Νικόλας Παντελαίος, για αυτό και το δευτερεύον όνομα του αερολιμένα είναι "'Παντελαίειο Αεροδρόμιο Πάρου". Ο αερολιμένας ξεκίνησε τη λειτουργία του ως κοινοτικός και διέθετε ένα χωμάτινο διάδρομο και ένα μικρό κτήριο εμβαδού 80 τ.μ..

Το 1985 ο διάδρομος ασφαλτοστρώθηκε, ενώ το 1987 προστέθηκε ένας επιπλέον όροφος στο κτήριο του αεροσταθμού. Επίσης, την ίδια χρονιά το κτήριο ανακαινίσθηκε για να στεγάσει την Υπηρεσία Πολιτικής Αεροπορίας και μετεωρολογικό σταθμό της Εθνικής Μετεωρολογικής Υπηρεσίας.

Το 1989 ο αερολιμένας έγινε κρατικός. Το 2016 μεταφέρθηκε δυτικότερα, με νέο διάδρομο μήκους 1.400 μ. και σε νέες προσωρινές κτιριακές εγκαταστάσεις. Η Aegean Airlines υποστήριξε οικονομικά, μετά από έγκριση του Υπουργείου Υποδομών Μεταφορών και Δικτύων, την κατασκευή της πρώτης φάσης του αεροσταθμού επιβατών, όσο και τα έργα υποδομής του νέου αερολιμένα. Η χρηματοδότηση και κατασκευή του τερματικού σταθμού, έγιναν με την υποστήριξη των εταιρειών σε διάστημα λίγων μηνών του 2016, προκειμένου να συμπληρωθεί άμεσα η επένδυση του Δημοσίου και να επιτραπεί η λειτουργία του νέου αεροδρομίου, αναβαθμίζοντας την προσβασιμότητα της Πάρου. 

Οι νέες εγκαταστάσεις του αεροδρομίου εγκαινιάστηκαν στις 29 Ιουλίου 2016, παρουσία του πρωθυπουργού Αλέξη Τσίπρα. Οι εγκαταστάσεις αυτές επέτρεψαν τη μεταφορά περισσότερων επιβατών λόγω της δυνατότητας προσγείωσης μεγαλύτερων αεροσκαφών.

Αεροπορικές εταιρείες και προορισμοί

Στατιστικά

Ετήσια επιβατική κίνηση εντός 13 χρόνων

Συγκοινωνία
Ο αερολιμένας συνδέεται με την Παροικιά και την Νάουσα με λεωφορείο από τη παρακείμενη στάση. Επίσης, υπάρχει ταξί για οποιοδήποτε προορισμό εντός του νησιού.

Παραπομπές

Εξωτερικοί σύνδεσμοι 
 https://web.archive.org/web/20100302154900/http://www.hcaa-eleng.gr/greek/airports/paros/paros_gr.html,
 Την Επίγεια Εξυπηρέτηση των επιβατών του Κρατικού Αερολιμένα Πάρου έχει αναλάβει η Goldair Handling.
 Τουριστικός Οδηγός Πάρου

Κτίρια και κατασκευές στην Πάρο
Παρος
Σωτήρος Παπαγιαννόπουλος

Ο Σωτήρος Παπαγιαννόπουλος ήταν αγωνιστής του αγώνα του 1821.

Η καταγωγή του ήταν από το Βαλτεσινίκο της επαρχίας Καρύταινας. Είχε εγκατασταθεί έξω από την Πελοπόννησο, επέστρεψε όμως και ήταν πολύ ενθουσιώδης.

Η εξέγερση στα Βέρβαινα
Ο Σωτήρος Παπαγιαννόπουλος υπεράσπιζε την εξουσία του λαού και ήταν εναντίον της αριστοκρατίας και πήρε το μέρος του Υψηλάντη από την αρχή, όταν οι προύχοντες των Βέρβαινων δεν ήθελαν να του παραχωρήσουν την απόλυτη εξουσία. Όταν λοιπόν ο Παπαγιαννόπουλος επέβαλε την «οχλαγωγία» κόντεψε να γίνει εξέγερση και να σκοτώσουν τους προκρίτους της Πελοποννήσου, οι οποίοι είχαν συναθροιστεί στα Βέρβαινα για να υποδεχτούν τον Πρίγκηπα Υψηλάντη. Το κακό αποτράπηκε χάρις τον Θεόδωρου Κολοκοτρώνη που επενέβη και με πολλή επιτηδειότητα καθησύχασε τα πνεύματα, συμφιλιώθηκε με το πλήθος, έγινε αρχηγός του και ζήτησε από αυτούς να του υποσχεθούν να ησυχάσουν για να τους βγάλει λόγο, και αυτοί μετά ας αποφασίσουν τι θέλουν να κάνουν, και αυτός θα τους ακούσει. Ο λαός δέχτηκε, και ο Κολοκοτρώνης τους τράβηξε λίγο έξω από το χωριό, τους μίλησε, τους έφερε διάφορα παραδείγματα της εποχής και  τελικά τους είπε, ότι και αυτός επιθυμεί να σκοτώσει τους προκρίτους, αλλά αυτό δεν θα ήταν πράξη αξιέπαινη στα μάτια του κόσμου όλης της Ευρώπης, γιατί όλοι θα έλεγαν, «να οι Έλληνες, δεν επαναστάτησαν για να σκοτώσουν τους Τούρκους. Επαναστάτησαν για να σκοτωθούν αναμεταξύ τους. Άρα δεν είναι άξιοι ελευθερίας.» Ο λαός πείσθηκε από τα λόγια του Κολοκοτρώνη, ησύχασαν και επέστρεψαν στα σπίτια τους.

Πηγές
 

Αγωνιστές του 1821
Δίδυμη Μαγεία

Η Δίδυμη Μαγεία (Αγγλ. Twitches) είναι μια αυθεντική τηλεταινία του Disney Channel αμερικάνικης παραγωγής 2005, η οποία είναι βασισμένη στη διάσημη σειρά βιβλίων T*Witches τα οποία εκδίδονται από την Scholastic Press. Η παραγωγή έγινε από την Broomsticks Productions Limited και στην ταινία πρωταγωνιστούν οι διάσημες δίδυμες αδερφές Τία Μάουρι & Τάμερα Μάουρι, οι οποίες έγιναν διάσημες από την σειρά Sister, Sister του ABC. Η πρεμιέρα της ταινίας έγινε στις 14 Οκτωβρίου 2005 και την παρακολούθησαν πάνω από 5 εκ. άνθρωποι, κάνοντας την την καλύτερη τηλεταινία του Disney Channel εκείνη την περίοδο. Στην Ελλάδα προβλήθηκε από την ΕΤ1.

Πλοκή
Οι δίδυμες αδελφές Κέιμριν και Άλεξ, οι οποίες είχαν χωριστεί αμέσως μετά τη γέννησή τους, θα συναντηθούν κατά τύχη έξω από ένα μαγαζί ρούχων την ημέρα, που κλείνουν τα 21 και αμέσως θα αισθανθούν κάπως παράξενα, έναν ιδιαίτερο δεσμό, που συχνά παρατηρείται ανάμεσα σε διδύμους. Σύντομα θα μάθουν ότι έχουν μαγικές ικανότητες αφού γεννήθηκαν σε ένα μαγικό κόσμο, το Κόβεντρι, από τον οποίο φυγαδεύτηκαν προκειμένου να σωθούν από τις σατανικές δυνάμεις του «Σκότους». Οι δύο κοπέλες πρέπει να ενώσουν τις δυνάμεις τους για να αντιμετωπίσουν τις σκοτεινές δυνάμεις που απειλούν τις ίδιες, αλλά και το ίδιο το Κόβεντρι στον οποίο εξακολουθεί να ζει η πραγματική τους μητέρα, η βασίλισσα του Κόβεντρι.

Διανομή ρόλων
Τία Μάουρι ως Άλεξ Φίλντιγκ
Τάμερα Μάουρι ως Κέιμριν Μπερνς
Κρίστεν Γουίλσον ως Μιράντα-βασίλισσα του Κόβεντρι
Πάτρικ Φάμπιεν ως Θάντος-κακός θείος των κοριτσιών
Τζένιφερ Ρόμπερτσον ως Ιλιάννα-προστάτιδα των κοριτσιών
Πατ Κέλι ως Καρσ-προστάτης των κοριτσιών

Συνέχεια
Μετά την επιτυχημένη πρώτη τηλεταινία, το 2007 έκανε πρεμιέρα το δεύτερο μέρος Twitches Τοο και συγκεκριμένα η πρεμιέρα έγινε στις 12 Οκτωβρίου 2007 στις ΗΠΑ, ενώ στις 26 Οκτωβρίου 2007 έγινε στον Καναδά και στις 2 Νοεμβρίου 2007 έγινε στην Αγγλία.
Στην Ελλάδα προβλήθηκε από την ΕΤ1.

Εξωτερικοί σύνδεσμοι 
 Twitches 
 Twitches στη σελίδα του Disney Channel

Αμερικανικές ταινίες
Ταινίες του 2005
Τηλεταινίες
Αμερικανικές κωμικές ταινίες
Αγγλόφωνες ταινίες